
Nr. 4246  din 19.04.2023
RAPORT   DE   SPECIALITATE
Privind analiza situației financiare la 12.12.2022  a Serviciului Public de Alimentare

cu Apă și Canalizare Marghita
Având în vedere : 

        -prevederile art. 4, art. 28, art. 36 alin. (3) şi art. 37 din Legea contabilităţii nr. 82/1991, republicată, cu modificările şi completările ulterioare,

        - prevederile  art. 14 din Ordinul ministrului finanţelor publice nr. 2.844/2016 pentru aprobarea Reglementărilor contabile conforme cu Standardele Internaţionale de Raportare Financiară, cu modificările şi completările ulterioare,
       - ordinul MFP nr4268/2022 privind principalele aspecte legate de întocmirea şi depunerea situaţiilor financiare anuale şi a raportărilor contabile anuale ale operatorilor economici la unităţile teritoriale ale Ministerului Finanţelor, precum şi pentru reglementarea unor aspecte contabile

Ținând cont de faptul că HCL nr. 67/2008 s-a  aprobat înfiinţarea Serviciului Public de Alimentare cu Apă, Canalizare şi Salubrizare ca Serviciu public de interes local cu personalitate juridică ce funcţionează sub autoritatea Consilului Local Marghita. 

   Analizând situaţia financiară încheiată la 31 decembrie 2022 înregistrată la intituţia noastră  sub nr.4101/13.04.2023 precizez următorele:  

Veniturile aprobate în buget pe anul 2022 au fost în sumă de 5.153.000 lei iar  realizat   5.170.063  lei, în creștere față de prevederile bugetare cu 17.063 lei 

Cheltuielile aprobate în buget pe anul 2022 au fost de 4.785.000 lei iar total cheltuieli efectuate sunt de 4.893.917 lei, mai mari cu 108.917 lei decat prevederile bugetare.
             Conf.art.54.din Legea 273/2006 privind finanţele publice locale, efecuarea platilor se face in limita bugetului aprobat.

 Exercițiul financiar  la 31.12.2022 s-a încheiat cu un profit brut de 276.146 lei iar profitul net este de 227.791 lei.

            Veniturile totale încasate în anul 2022 în sumă de lei 5.170.063 lei se compun din venituri de prestari servicii și alte venituri de exploatare în sumă de 5.167.061 lei și venituri financiare de 3002 lei.
Cheltuielile totale  efectuate în anul 2022 în sumă de 4.893.917lei se detaliază astfel : 1.765.406 lei pentru cheltuieli cu bunuri și servicii pentru funcționarea societății, 3.025.433 lei pentru cheltuieli cu personalul, 103.078 lei cheltuielile pentru ajustarea de valoare a imobilizarilor corporale și cheltuieli financiare de 0 lei .

 Cheltuiala cu impozitul pe profit a fost de 48.355 lei.
     Referitor la numarul mediu de salariați în bugetul pe anul 2022 a fost prognozat un numar de 54 de persoane, iar în situațiile financiare la 31.12.2022 numărul de  persoane în plata este de 52. La acest capitol cheltuielile efectuate în cursul anului  în sumă de 3.025.433 lei  față de cele aprobate în bugetul anului 2022 în sumă de 2.930.000 sunt mai mari cu 95.433 lei.

 ceea ce presupune nerespectarea prevederilor art.54 din Legea 273/2006 privind finanţele publice locale, efecuarea platilor se face in limita bugetului aprobat.

      Capitalurile proprii ale SPACS Marghita la data de 31.12.2022 sunt de 1.704.101 lei în creștere față de anul 2021 cu 227.866 lei.

        Creanțele Serviciului Public la 31.12.2022 sunt de 698.865 lei, în crestere față de anul precedent cu 12.789 lei, iar datoriile sunt în sumă de 423.530 lei în scădere față de anul precedent cu 71.488 lei,  din care datorii comerciale 215.612 lei, datorii cu personalul de 80.247 lei, datorii către bugetul de stat de 143.118 lei, datorii cu bugetul asigurărilor sociale de 118.057 lei și alte datorii de 127.671 lei.
     Societatea deține la sfârșitul anului active imobilizate cu o valoare brută de 1.458.448 lei și o valoare netă de 498.854 lei. 

           Ponderea cheltuielilor cu personalul inclusiv asigurările sociale în total cheltuieli este de 61,82 % , iar ponderea cheltuielilor de funcționare în total cheltuieli este de 38,18%.

      Pe parcursul anului 2022 SERVICIUL PUBLIC DE ALIMENTARE CU APĂ ŞI CANALIZARE nu a respectat prevederile art.54 din Legea 273/2006 privind finanţele publice locale,conform căruia  efecuarea plăților se face în limita bugetului aprobat.
Serviciul public de alimentare cu apă a înregistrat venituri mai mari decât prevederile bugetare cu suma de 17.063 lei și cheltuieli mai mari decât prevederile bugetare cu 108.917 lei,din care la cheltuieli de personal plăți mai mari cu suma de 95.433 lei si la bunuri și servicii plați mai mari cu suma de 13.484 lei .În concluzie aveau obligația rectificării bugetului de venituri și cheltuieli  
                 Ținând cont de cele de mai sus și de faptul că Serviciul Public depune bilanțul contabil ca și un operator economic, nu ca o instituție publică, propun spre aprobare situațiile financiare anuale  încheiate la data de 31.12.2022 ale  Serviciul Public de Alimentare cu Apă și Canalizare Marghita.
                                                                               ÎNTOCMIT
                                                          SEF SERVICIU  BUGET  CONTABILITATE

                                                                        Ec. Bereteu Viorica










